The Entail; or, The Lairds of Grippy
To this the worthy leddy of Grippy would as feelingly reply,--  'I'm thinking, gudeman, that ye need na tak the anxieties sae muckle to heart; for, although my mither has been, past the memory o' man, in a complaining condition, I ken nae odds o' her this many a year; her ail's like water to leather; it makes her life the tougher; and I would put mair confidence in the durability of her complaint than in my father's health; so we need na fash ourselves wi' controverting anent what may come o' the death o' either the t'ane or the t'ither.'